CELEX: 62012CN0351
Language: el
Date: 2012-07-24 00:00:00
Title: Υπόθεση C-351/12: Αίτηση για την έκδοση προδικαστικής αποφάσεως, την οποία υπέβαλε το Krajský soud v Plzni (Τσεχική Δημοκρατία) στις 24 Ιουλίου 2012 — Ochranný svaz autorský pro práva k dílům hudebním, o.s. (OSA) κατά Léčebné lázně Mariánské Lázně, a.s.

29.9.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 295/21
            
         Αίτηση για την έκδοση προδικαστικής αποφάσεως, την οποία υπέβαλε το Krajský soud v Plzni (Τσεχική Δημοκρατία) στις 24 Ιουλίου 2012 — Ochranný svaz autorský pro práva k dílům hudebním, o.s. (OSA) κατά Léčebné lázně Mariánské Lázně, a.s.
   (Υπόθεση C-351/12)
   2012/C 295/38
   Γλώσσα διαδικασίας: η τσεχική
   
      Αιτούν δικαστήριο
   
   Krajský soud v Plzni
   
      Διάδικοι στην υπόθεση της κύριας δίκης
   
   
      Ενάγουσα: Ochranný svaz autorský pro práva k dílům hudebním, o.s. (OSA)
   
      Εναγόμενη: Léčebné lázně Mariánské Lázně, a. s.
   
      Προδικαστικά ερωτήματα
   
   
               1)
            
            
               Έχει η οδηγία 2001/29/ΕΚ του Ευρωπαϊκού Κοινοβουλίου και του Συμβουλίου, της 22ας Μαΐου 2001, για την εναρμόνιση ορισμένων πτυχών του δικαιώματος του δημιουργού και συγγενικών δικαιωμάτων στην κοινωνία της πληροφορίας (1), την έννοια ότι εξαίρεση, η οποία δεν επιτρέπει την καταβολή αμοιβής σε δημιουργούς για την παρουσίαση του έργου τους με τηλεοπτική ή ραδιοφωνική μετάδοση μέσω τηλεοπτικών ή ραδιοφωνικών δεκτών σε ασθενείς σε δωμάτια μιας εγκαταστάσεως spa η οποία είναι επιχείρηση, αντίκειται στα άρθρα 3 και 5 (άρθρο 5, παράγραφοι 2, στοιχείο ε', 3, στοιχείο β', και 5);
            
         
               2)
            
            
               Είναι το περιεχόμενο των εν λόγω διατάξεων της οδηγίας σχετικά με την ανωτέρω χρήση ενός έργου αρκούντως απαλλαγμένο αιρέσεων και επαρκώς ακριβές ώστε εταιρίες συλλογικής διαχειρίσεως δικαιωμάτων πνευματικής ιδιοκτησίας να μπορούν να τις επικαλεστούν ενώπιον των εθνικών δικαστηρίων σε διαφορά μεταξύ ιδιωτών, αν το κράτος δεν μετέφερε ορθώς την οδηγία στο εθνικό δίκαιο;
            
         
               3)
            
            
               Έχουν τα άρθρα 56 επ. και το άρθρο 102 της Συνθήκης για τη Λειτουργία της Ευρωπαϊκής Ένωσης (ή ενδεχομένως το άρθρο 16 της οδηγίας 2006/123/ΕΚ του Ευρωπαϊκού Κοινοβουλίου και του Συμβουλίου, της 12ης Δεκεμβρίου 2006, σχετικά με τις υπηρεσίες στην εσωτερική αγορά (2)) την έννοια ότι αποκλείουν την εφαρμογή κανόνων του εθνικού δικαίου οι οποίοι προβλέπουν τη συλλογική διαχείριση δικαιωμάτων πνευματικής ιδιοκτησίας στην ημεδαπή μόνον από μία (μονοπωλιακή) εταιρία συλλογικής διαχειρίσεως δικαιωμάτων πνευματικής ιδιοκτησίας και, έτσι, δεν παρέχουν στους αποδέκτες υπηρεσιών την ελευθερία να επιλέξουν εταιρία συλλογικής διαχειρίσεως από άλλο κράτος της Ευρωπαϊκής Ένωσης;
            
         
      (1)  ΕΕ L 167, σ. 10.
   
      (2)  ΕΕ L 376, σ. 36.